**У С Т А В**

 **НА НАРОДНО ЧИТАЛИЩЕ „ПРОСВЕТА -1927“ СЕЛО ПОКРАЙНА**

 **ОБЩИНА ВИДИН, ОБЛАСТ ВИДИН**

 **ГЛАВА ПЪРВА**

 **ОБЩИ ПРИЛОЖЕНИЯ**

 **Чл.1:** Народно Читалище „Просвета -1927“ с.Покрайна е основано през 1927год.

 и е традиционно самоуправляващо се българско културно – просветно сдружение, което

 изпълнява и държавни културно – просветни задачи в областта на културата. То работи

 на принципите на доброволността, демократизма и автономията.

 **Чл.2:** В неговата дейност може да участват физически лица без ограничение и

 възраст, пол, политически и религиозни възгледи и етническо самосъзнание.

 **Чл.3:** Читалището е юридическо лице с нестопанска цел. То подлежи на вписване

 в регистъра на Окръжния съд.

 **Чл.4:** Читалището поддържа отношения на сътрудничество и координация с

 държавните и общинските органи и организации, на които законите възлагат права и

 задължения, свързани с неговата дейност, като запазва своята автономия.

 **Чл.5:** Читалището може да се сдружава и с други читалища и сродни организации,

 за постигане на своите цели, за провеждане на съвместни дейности и инициативи при

 условията посочени в ЗНЧ.

 **Чл.6:** Читалището работи във взаимоотношения и с други културни и научни

 институти, учебни заведения, обществени, стопански и нестопански организации,

 извършващи или подпомагащи културната дейност. То може да влиза в договорни

 отношения с тези или други структури, без да накърнява своите права и интересите си.

 **ГЛАВА ВТОРА**

 **ЦЕЛИ, ДЕЙНОСТИ И ЗАДАЧИ**

 **Чл.7:** Целта на читалището е да задоволява потребностите на гражданите,

 свързани с:

 1.Развитие и обогатяване на културния живот, социалната и образователната

 дейност на населението.

 2.Запазване на обичаите и традициите на българския народ.

 3.Развитие на творческите заложби на подрастващото поколение и приобща-

 ването им към ценностите и постиженията на науката, изкуството и културата.

 4.Възпитаване и утвърждаване на националното самосъзнание.

 5.Осигуряване на достъп до информация.

 **Чл.8:** За постигането на своята цел читалището извършва следните дейности:

 1.Поддържа библиотека, читалня, създава и поддържа електронно-информа-

 ционни мрежи.

 2.Организира кръжоци, курсове, празненства, концерти, чествания и

 младежки дейности.

 3.Развива и подпомага любителското художествено творчество.

 4.Събира и разпространява знания за родния край.

 5.Предоставя компютърни и интернет услуги.

 **Чл.9:** Народно читалище „Просвета – 1927“ – с.Покрайна може да развива

 допълнителна стопанска дейност, свързана с предмета на основната му дейност, в

 съответствие с действащото законодателство, като ползва приходите от нея за постигане

 на определените в устава цели. Читалището не разпределя печалба.

 **ГЛАВА ТРЕТА**

 **УЧРЕДЯВАНЕ, ПРЕКРАТЯВАНЕ, ЧЛЕНСТВО**

 **Чл.10:**

 1.Народно читалище „Просвета – 1927“ е основано през 1927 година.

 2.То се регистрира в Окръжния съд в съответствие с §2 от приходните

 и заключителни разпоредби и в МК в съответствие с чл.10 от Закона за народните

 читалища.

 3.Всяка промяна на вписаните в съдебния регистър обстоятелства се

 заявява в съда в съответствие с чл.9.ал.4 от ЗНЧ.

 **Чл.11:**

1.Читалището може да бъде прекратено по решение на Общото събрание,

 взето в съответствие с чл.19 и 20 на Устава и вписано в регистъра на Окръжния съд.

 2.Читалището може да бъде прекратено и по решение на окръжния съд

 съгласно чл.27 от ЗНЧ.

 **Чл.12:** Членове на читалище „Просвета – 1927“ могат да бъдат индивидуални,

 колективни, почетни и дарители.

 1.Индивидуалните членове са български граждани. Те са действителни

 и спомагателни.

 2.Действителни членове са дееспособни лица, които плащат редовно

 членския си внос, трябва да са навършили 18 години и да участват в дейността на

 читалището. Те имат право да избират и да бъдат избрани в ръководните органи.

 Право на глас имат тези, които са плащали членския си внос за текущата година.

 3.Спомагателни членове са лица до 18 години, които нямат право да

 избират и да бъдат избрани в ръководните органи, но имат съвещателен глас. Те не

 плащат членски внос.

 4.Членството се учредява или продължава с акт за плащане на членския

 внос.

 5.Членството се прекратява:

 - когато не участват в дейността на читалището;

 - когато не е платен членския внос;

 - когато не участва в три последователни заседания на Общото събрание;

 **Чл.13:** Членовете на читалище „Просвета – 1927“ са длъжни:

 1.Да плащат редовно членския си внос в размер гласуван от Общото

 събрание.

 2.Да спазват устава на читалището.

 3.Да участват според възможностите си в дейноста на читалището.

 4.Да опазват недвижимото имущество и предприемат стъпки за

 обогатяването му.

 5.Да не уронват доброто име на читалище „Просвета – 1927“.

 **Чл.14:**

 I.Колективни членове на читалище „Просвета – 1927“ могат да бъдат:

 1.Професионални и стопански организации.

 2.Търговски дружества, регистрирани по установения ред, кооперации

 и сдружения с нестопанска цел.

 3.Културно – просветни и любителски клубове, творчески колективи и

 учебни заведения.

 II.Колективните членове съдействат:

 1.За осъществяване целите на читалище „Просвета – 1927“.

 2.Подпомагат финансово дейностите и поддържането и обогатяването

 на материалната база.

 3.Имат право на един глас.

 III.Членството на колективните членове се учредява и поддържа чрез

 писмено споразумение или договор, които не могат да накърнят интересите на

 читалище „Просвета – 1927“.

 IV.Колективното членство се прекъсва:

 1.По писмено искане на колективен член.

 2.При фактическо прекъсване на взаимоотношенията между колективен

 член и читалище „Просвета – 1927“ в продължение на една календарна година.

 **Чл.15:** Почетни членове на читалище „Просвета – 1927“ са български

 и чужди граждани и дарители с изключителни заслуги към него.

 **ГЛАВА ЧЕТВЪРТА**

 **УПРАВЛЕНИЕ**

 **Чл.16:**Органите на управление на читалище „Просвета – 1927“ са:

 1.Общото събрание.

 2.Настоятелството.

 3.Проверителна комисия.

 **Чл.17:** Върховен орган на читалището е Общото събрание. То се състои

 от всички членове на читалището, имащи право на глас.

 **Чл.18:** Общото събрание:

 1.Изменя и допълва Устава.

 2.Избира и освобождава членове на Настоятелството, Проверителната

 комисия и Председателя.

 3.Определя основните насоки за дейността на читалището.

 4.Взема решение за членуване или прекратяване на членство в

 Читалищно сдружение.

 5.Взема решение за прекратяване на Читалището. Решенията на

 Общото събрание са задължителни за другите органи на читалището.

 **Чл.19:** Събрания.

 1.Редовно Общо събрание на читалище“Просвета – 1927“ се свиква

 от Настоятелството веднъж годишно.

 2.Извънредно Общо събрание на читалище „Просвета – 1927“ може

 да бъде свикано и по искане на Настоятелството, по искане на Проверителната комисия

 и с решение на 1/3 от членовете, имащи право на глас. При отказ на Настоятелството

 да свика извънредно Общо събрание до 15 дни от постъпване на искането, Провери-

 телната комисия или 1/3 от членовете на читалището с право на глас могат да свикат

 извънредно Общо събрание от свое име.

 3.Поканата за събранието съдържа дневния ред, датата, часа, мястото

 на провеждане и кой го свиква. Поканата да бъде получена срещу подпис или връчена

 не по-късно от 7 дни преди датата на провеждане.В същия срок на вратата на читалището

 трябва да бъде залепена покана за събранието.

 4.Общото събрание е законно, ако присъстват най-малко половината

 от имащите право на глас членове на читалище „Просвета – 1927“. При липса на кворум

 събранието се отлага с един час. Тогава събранието е законно, ако на него присъстват

 не по-малко от 1/3 от членовете при редовно Общо събрание и не по-малко от половината

 плюс един от членовете при извънредно общо събрание.

 5.Решенията се вземат с множество повече от половината от

 присъстващите членове с право на глас, освен решенията по чл.14.ал.1 т.1,4,10,11,12 от

 Закона за народните читалища, киото се вземат с мнозинство най-малко 2/3 от всички

 членове на читалище „Просвета – 1927“.

 **Чл.20:** Настоятелство.

 I.Изпълнителен орган на читалище „Просвета – 1927“ е насто-

 ятелството. То се състои от 5 члена, избрани за 3 години.Те не могат да имат роднински

 връзки по права и сребърна линия до четвърта степен.

 II.Настоятелството:

 1.Свиква Общото събрание и изпълнява взетите от него решения.

 2.Подготвя и внася в Общото събрание отчет по бюджета и

 дейността на читалището.

 3.Взема решения за назначаване на щатния и хонорования

 персонал и за определяне на хонорарите им и трудовите възнаграждения.

 4.Приема годишни планове за работа на читалището и програмите

 на отделните колективи.

 5.Взема решения за морално и материално стимулиране и

 поощряване на читалищни членове и дейци, работещив читалището.

 III.Настоятелството се свиква на заседание най-малко веднъж на

 тримесечие. При необходимост на тях могат да се канят и други читалищни членове

 и служители или членове на Проверителната комисия.Настоятелството взема решения

 с мнозинство повече от половината от членовете си.

 **Чл.21:**

 1.Председателя на читалището се избира пряко от Общото

 събрание за три години въз основа на чл.17 от ЗНЧ.

 2.Председателя представлява читалището.

 3.Свиква и ръководи заседанията на Настоятелството и предсе-

 дателства Общото събрание.

 4.Отчита дейността си пред Настоятелството.

 **Чл.22:** Секретарят на читалището организира изпълнението на решени-

 ята на Настоятелството, включително и решенията на изпълнението на бюджета:

 1.Организира текущата основна и допълнителна дейност.

 2.Отговаря за работата на щатния и хоноруван персонал.

 3.Представлява читалището заедно и поотделно с Председателя.

 4.Секретарят не може да е в роднински връзки с членовете на

 Настоятелството и на Проверителната комисия по права и сребърна линия до четвърта

 степен, както и да бъде съпруг/съпруга на Председателя на читалището.

 **Чл.23:**

 1.Проверителната комисия се състои от 3 членове, избрани за

 три години. Не могат да бъдат членове лица, които са в трудовоправни отношения с

 читалището или са роднини на членовете на Настоятелството, на Председателя, на

 Секретаря по права линия, съпрузи, братя, сестри и роднини по сватовство от първа

 степен.

 2.Проверителната комисия осъществява контрол върху дейността

 на Настоятелството, Председателя и Секретаря на читалището по спазване на Закона,

 Устава и решенията на Общото събрание.

 3.При констатирани нарушения, Проверителната комисия

 уведомява Общото събрание на читалището, а при данни за извършено престъпление –

 органите на прокуратурата.

 **Чл.24:**

 Не могат да бъдат избрани за членове на Настоятелството и

 Проверителната комисия лица, които са осъждани на лишаване от свобода за умишлени

 престъпления от общ характер.

 **Чл.25:**

 Членовете на Настоятелството, включително Председателят и

 Секретарят, подават декларации за конфликт на интереси при условия и по реда на

 Закона за предотвратяване и разкриване на конфликт на интереси декларациите се

 обявяват на интернет страницата на читалището.

 **ГЛАВА ПЕТА**

 **ИМУЩЕСТВО И ФИНАНСИ**

 **Чл.26:** Читалището набира средства от следните източници:

 1.Членски внос.

 2.Културно – просветна и информационна дейност.

 3.Дарения и завещания.

 4.Субсидии от държавния и от общинския бюджет.

 **Чл.27:**Читалищното Настоятелство изготвя отчетът за изразходените

 от бюджета средства и се представя в общината, на чиято територия се намира читалището

 в срок до 31 март за предишната година.

 **Чл.28:**Председателя на читалището на територията на общината

 ежегодно в срок до 10 ноември представя на Кмета предложения за своята дейност

 през следващата година.

 1.Кметът на общината внася направените предложения в

 общинския съвет, който приема годишна програма за развитие на читалищната дейност

 в общината.

 2.Програмата по ал.1 се изпълнява от читалището въз основа

 на финансово обезпечени договори, сключени с кмета на общината.

 3.Председателят на читалището представя ежегодно до 31март

 пред кмета на общината и общинския съвет доклад за осъществените читалищни дейности

 в изпълнение на програмата по ал.1 и за изразходваните от бюджета средства през

 предходната година.

 4.Докладна по ал.3 на читалищата на територията на общината

 се обсъждат в общинския съвет на първото открито заседание след 31март с участието

 на представителите на народните читалища , вносители на докладите.

 **ГЛАВА ШЕСТА**

 **ПРЕКРАТЯВАНЕ**

 **Чл.29:** Читалището може да бъде прекратено по решение на

 Общото събрание или на Окръжния съд.

 1.Дейността му противоречи на Закона за народните читалища,

 Устава и добрите нрави.

 2.Налице е трайна невъзможност читалището да действа или

 не развива дейност за период от две години. В такъв случай министърът на културата

 изпраща сигнал до прокурора за констатирана липса на дейност на читалището.

 **ГЛАВА СЕДМА**

 **ЗАКЛЮЧИТЕЛНИ РАЗПОРЕДБИ**

 **Чл.30:**

 1.Читалище „Просвета – 1927“ е основано през 1927 година.

 2.Читалището има кръгъл печат с надпис Народно читалище

 „Просвета – 1927“ с.Покрайна общ.Видин, в средата има разтворена книга пред

 изгряващо слънце с годината на основаването – 1927, изписана след името на чита-

 лището.

 3.Празник на селото е „Свети Дух“.

 Приложение: Списък на членовете на читалището , присъствали на отчетно-изборното

 събрание, проведено на 31.03.2017година.

 Председател: